
A V I Z

asupra Propunerii legislative privind 
Programul de solidaritate socială în favoarea pensionarilor cu venituri reduse

În conformitate cu prevederile art.95 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind Programul de solidaritate socială în favoarea pensionarilor cu venituri reduse, trimisă cu adresa nr. Pl - x 442 din               10 octombrie 2016, înregistrată sub nr.4c-11/1108 din 11 octombrie 2016.
Senatul, în calitate de primă Cameră sesizată, a respins propunerea legislativă în şedinţa din 4 octombrie 2016.

Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

În temeiul prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 18 octombrie 2016.
Membrii Comisiei au examinat iniţiativa legislativă supusă avizării, expunerea de motive, punctul de vedere negativ al Guvernului, avizul nefavorabil al Consiliului Economic şi Social şi avizul favorabil al Consiliului Legislativ.
În urma dezbaterilor s-a hotărât, cu unanimitate de voturi, avizarea negativă a propunerii legislative.

Iniţiativa legislativă  face parte din categoria legilor ordinare.

